कानपुर। यूपी में पहली वाइस डिटेक्शन लैब लखनऊ में स्थापित की जाएगी। इसके लिए प्रस्ताव शासन को भेजा गया है। उम्मीद है कि निकाय चुनाव के बाद लैब के लिए 1.50 करोड़ रुपए मिल जाएंगे। इसके अलावा कानपुर में विधि विज्ञान प्रयोगशाला (फोरेंसिक लैब) स्थापित की जाएगी। शुक्रवार को दौरे पर शहर आए एडीजी (टेक्निकल सर्विसेज) सुब्रत त्रिपाठी ने ‘अमर उजाला’ को यह जानकारी दी। उन्होंने बताया कि अभी तक अपराधों के खुलासे में मदद के लिए आवाज का मिलान पुलिस हैदराबाद और चंडीगढ़ की लैब से कराती है।